E L Ő T E R J E S Z T É S

**Szombathely Megyei Jogú Város Közgyűlése Kulturális, Oktatási és Civil Bizottságának**

**2025. április 29-i ülésére**

**Javaslat az országos tanulmányi versenyeken eredményesen szereplő diákok és felkészítő tanáraik elismerésére**

Szombathely Megyei Jogú Város Közgyűlésének Oktatási és Szociális Bizottsága a 106/2016. (IV.19.) és 103/2019. (IV.29.) OSZB. számú határozataiban meghatározta az országos tanulmányi versenyeken eredményesen szereplő diákok és felkészítő tanáraik elismerésének eljárásrendjét, feltételrendszerét, amely az alábbiakban foglalható össze:

1. Az Önkormányzat elismerésben részesíti az országos tanulmányi versenyeken eredményesen szereplő, 1-3. helyezést elért, 1.-15. évfolyamon, nappali rendszerű képzésben részt vevő diákokat, és felkészítő tanáraikat, az elismeréshez szükséges fedezetet minden évben az Oktatási kiadásokban, külön tételsoron nevesíti;
2. az elismerések átadására a tanév utolsó hetében megszervezésre kerülő ünnepség, illetve az iskolai tanévzáró ünnepségek keretében kerül sor.
3. A Bizottság az elismerésnek az alábbi három formáját határozta meg:

ca) A tanév rendjéről szóló rendeletben meghirdetett, az idei tanévben az Oktatási Hivatal honlapján közzétett, továbbá a szakmai minisztériumok által meghirdetett, az Országos Középiskolai Tanulmányi és Szakmai Versenyeken (OKTV, OSZKTV, OSZTV, SZKTV), valamint a nemzetközi tantárgyi diákolimpia és nemzetközi tudományos szakmai versenyeken, együttesen az I. kategóriába tartozó versenyeken,

cb) A köznevelésért felelős miniszter által támogatott, valamint az országos szakmai szervezetek által meghirdetett országos egyéni és csapatversenyeken, együttesen a II. kategóriába tartozó versenyeken

1-3. helyezést elért diákok, továbbá tanulónként 1-1 felkészítő tanár részesül jutalomban (ajándékutalvány), valamint a Polgármesteri Hivatalban megszervezésre kerülő ünnepség keretében Oklevél kerül részükre átadásra.

cc) Egyéb országos egyéni és csapatversenyeken, országos levelezős és online versenyeken, ahol a verseny személyes megjelenést igénylő megmérettetéssel zárul 1-3. helyezést elért diákok, és tanulónként 1-1 felkészítő tanáruk Polgármester Úr által aláírt elismerő Oklevelet kapnak, melyet az intézmény igazgatója az iskolai tanévzáró ünnepség keretében ad át az elismerésben részesülőknek,

1. az egyes kategóriákba tartozó kiemelt versenyek körét a Bizottság a KÖSZOE javaslata alapján határozta meg,
2. amennyiben egy diákhoz az intézmény több pedagógust jelöl meg, a jutalom összege a nevesített pedagógusok között megosztásra kerül,

**Költségvetési fedezet:** az Önkormányzat 2025. évi költségvetéséről szóló 4/2025. (II.28.) önkormányzati rendelet 8. mellékletében az Oktatási ágazat kiadásai „Országos tanulmányi versenyeken eredményesen szereplő diákok és tanáraik jutalmazása” soron 1.800.000 Ft-ot biztosított.

Javaslom a Tisztelt Bizottságnak, hogy a korábbi éveknek megfelelően az idei évben is az I. és II. kategóriába tartozó versenyek 1-3. helyezettjeinek és felkészítő tanáraiknak egységesen 10.000,- Ft ajándékutalvány kerüljön megállapításra, melynek átadására 2025 júniusában ünnepélyes keretek között kerülne sor.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2025. április „ ”

**/: Dr. László Győző :/**

**HATÁROZATI JAVASLAT**

**..../2025. (IV.29.) KOCB. sz. határozat**

Szombathely Megyei Jogú Város Közgyűlésének Kulturális, Oktatási és Civil Bizottsága a „Javaslat az országos tanulmányi versenyeken eredményesen szereplő diákok és felkészítő tanáraik elismerésére” című előterjesztést megtárgyalta, és az önkormányzat 2025. évi költségvetéséről szóló 4/2025. (II.28.) önkormányzati rendelet 11.§ (6) bekezdés c) pontjában biztosított hatáskörében egyetért azzal, hogy az előterjesztés szerinti I. és II. kategóriába tartozó versenyek 1-3. helyezettjeinek és felkészítő tanáraiknak egységesen 10.000,- Ft ajándékutalvány kerüljön átadásra.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** azonnal